 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Komisia územného plánu, výstavby, životného prostredia, odpadov a cestného hospodárstva

Miestnej rady dňa : 20.9.2021

Miestneho zastupiteľstva dňa : 28.9.2021

**Zapojenie mestskej časti Bratislava-Podunajské Biskupice do systému dočasného parkovania na území hlavného mesta Slovenskej republiky Bratislava**

Predkladá: Materiál obsahuje:

Mgr. Zoltán Pék - vyjadrenie miestnej rady a komisií

starosta - návrh uznesenia

- dôvodová správa

- Prílohy:

Uzn. 877/2021 MsZ Bratislava

VZN 8/2019 Hl. mesta Bratislavy

Návrh Memoranda o spolupráci

Zodpovedná:

Ing. Mariana Páleníkova

prednostka

Spracoval:

*Mgr. Roman Zaťko*

*Odd. strategického rozvoja, investícií a VO*

**Vyjadrenie miestnej rady ( zasadnutie dňa 20.09.2021 )**

**UZNESENIE č. 178/2021/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisií**

Komisia územného plánu, výstavby, životného prostredia, odpadov a cestného hospodárstva :

**Členovia komisie**

**a) berú na vedomie a odporúčajú MiZ schváliť zapojenie mestskej časti Bratislava - Pod. Biskupice do systému dočasného parkovania na území hl. mesta SR Bratislavy.**

**b) berú na vedomie a odporúčajú MiZ schváliť' návrh Všeobecne záväzného nariadenia hlavného mesta Slovenskej republiky Bratislavy z 24.06.2021 (príloha č.1), ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č.8/2019 o dočasnom parkovaní motorových vozidiel**

**c) berú na vedomie a odporúčajú MiZ schváliť v zmysle Štatútu hlavného mesta Bratislava a aktuálneho znenia VZN č. 812019 hlavného mesta Slovenskej republiky Bratislava o dočasnom parkovaní motorových vozidiel: o miestnu časť' Bratislava-Podunajské Biskupice, ako jednu tarifnú zónu o zaradenie dočasnej parkovacej zóny miestnej časti Bratislava-Podunajské Biskupice, pre časové (hodinové) parkovanie, do tarifného pásma ,,D", o zaradenie abonentskej parkovacej karty dočasnej parkovacej zóny miestnej časti Bratislava -Podunajské Biskupice do tarifného pásma ,,D".**

**d) berú na vedomie a odporúčajú starostovi mestskej časti Bratislava-Podunajské Biskupice oznámiť' rozhodnutia miestneho zastupiteľstva mestskej časti Bratislava- Podunajské Biskupice číslo 1. až 3. primátorovi hlavného mesta Slovenskej republiky Bratislava.**

**e) berú na vedomie a odporúčajú starostovi mestskej časti Bratislava - Podunajské Biskupice koordinovať implementáciu a spustenie, resp. etapizáciu lokálnej parkovacej politiky s mestskou časťou Bratislava-Vrakuňa.**

**Návrh uznesenia**

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

1. **Schvaľuje** zapojenie mestskej časti Bratislava-Podunajské Biskupice do systému dočasného parkovania na území hlavného mesta Slovenskej republiky Bratislava.
2. **Berie na vedomie** Všeobecné záväzné nariadenie hlavného mesta Slovenskej republiky Bratislavy v zmysle uznesenia č.877/2021 z 24.06.2021 (príloha č. 1), ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 8/2019 o dočasnom parkovaní motorových vozidiel (príloha 2)
3. **Schvaľuje** v zmysle Štatútu hlavného mesta Bratislava a aktuálneho znenia VZN č. 8/2019 hlavného mesta Slovenskej republiky Bratislava o dočasnom parkovaní motorových vozidiel:
4. miestnu časť Bratislava-Podunajské Biskupice, ako jednu tarifnú zónu
5. zaradenie dočasnej parkovacej zóny miestnej časti Bratislava-Podunajské Biskupice, pre časové (hodinové) parkovanie, do tarifného pásma „D“,
6. zaradenie abonentskej parkovacej karty dočasnej parkovacej zóny miestnej časti Bratislava-Podunajské Biskupice do tarifného pásma „D“.
7. **Odporúča** starostovi mestskej časti Bratislava-Podunajské Biskupice oznámiť rozhodnutia miestneho zastupiteľstva mestskej časti Bratislava-Podunajské Biskupice číslo 1. až 3. primátorovi hlavného mesta Slovenskej republiky Bratislava a zároveň **žiada** Miestny úrad mestskej časti Podunajské Biskupice zabezpečiť všetky právne úkony za účelom rozšírenia zón dočasného parkovania podľa VZN 8/2019 Hlavného mesta SR Bratislavy o zónu dočasného parkovania Podunajské Biskupice.
8. **Odporúča** starostovi mestskej časti Bratislava-Podunajské Biskupice koordinovať implementáciu a spustenie, resp. etapizáciu lokálnej parkovacej politiky s mestskou časťou Bratislava-Vrakuňa.

**Dôvodová správa**

*Podľa § 6a ods. 1 zákona č. 135/1961 Zb. o pozemných komunikáciách (cestný zákon)* na účely organizovania dopravy na území obce môže obec ustanoviť všeobecne záväzným nariadením úseky miestnych komunikácií na dočasné parkovanie motorových vozidiel (ďalej len "parkovacie miesta") a na stanovištia vozidiel taxislužby, ak sa tým neohrozí bezpečnosť a plynulosť cestnej premávky alebo iný verejný záujem. Parkovacie miesta a stanovištia vozidiel taxislužby musia byť označené zvislými a vodorovnými dopravnými značkami. Vo všeobecne záväznom nariadení obec ustanoví spôsob zabezpečenia prevádzky parkovacích miest, výšku úhrady za dočasné parkovanie motorových vozidiel podľa osobitného predpisu, spôsob jej platenia a spôsob preukázania jej zaplatenia.

*Podľa § 7b ods. 1 zákona č. 377/1990 Zb. o hlavnom meste Slovenskej republiky Bratislave* štatút je základným nástrojom na rozdelenie úloh samosprávy Bratislavy a prenesených pôsobností medzi Bratislavu a jej mestské časti a na úpravu postavenia a činnosti mestských orgánov a miestnych orgánov.

*Podľa článku 101 ods. 1 Štatútu hlavného mesta Slovenskej republiky Bratislavy* (ďalej len „Štatút“) pôsobnosti obce podľa osobitných predpisov, ktoré nie sú upravené v tomto štatúte, vykonáva Bratislava, pokiaľ osobitný predpis neustanovuje, že ich vykonáva mestská časť. V súlade s citovanými ustanoveniami prijatie všeobecne záväzného nariadenia o dočasnom parkovaní motorových vozidiel patrí do kompetencie hlavného mesta.

*Podľa čl. 100 Štatútu 1) Bratislava* vydáva pre územie Bratislavy nariadenia na plnenie úloh samosprávy Bratislavy. Vo veciach, v ktorých Bratislava plní úlohy štátnej správy, môže vydávať nariadenie len na základe splnomocnenia zákonom a v jeho medziach. 2) Postup pri príprave, schvaľovaní a vyhlasovaní nariadení Bratislavy upravujú osobitné pravidlá, ktoré schvaľuje mestské zastupiteľstvo.

*Podľa § 5 ods. 1 Pravidiel pre prípravu, schvaľovanie a vyhlasovanie všeobecne záväzných nariadení hlavného mesta Slovenskej republiky Bratislavy* primátor požiada starostu mestskej časti (ďalej len „starosta“) o zaujatie stanoviska miestneho zastupiteľstva k návrhu nariadenia. Ak starosta neoznámi primátorovi do jedného mesiaca odo dňa požiadania stanovisko miestneho zastupiteľstva, má sa za to, že miestne zastupiteľstvo nemá pripomienky.

V rámci zavádzania parkovacej politiky na území hlavného mesta SR Bratislavy bolo schválené všeobecne záväzné nariadenie hlavného mesta SR Bratislavy č. 8/2019 o dočasnom parkovaní vozidiel (ďalej len „VZN“) ako základný dokument, čomu predchádzala zmena dodatku Štatútu hlavného mesta SR Bratislavy v článkoch 73, 74, 80, 87, a 90 Štatútu. Zmeny a doplnenia boli pridané VZN hlavného mesta Bratislavy vo VZN č. 12/2020. Listom zo dňa 27. 04. 2021 požiadal primátor starostku mestskej časti o zaujatie stanoviska miestneho zastupiteľstva k predloženému návrhu Všeobecne záväzného nariadenia hlavného mesta Slovenskej republiky č. ../2021 ktorým sa mení všeobecne záväzné nariadenie hlavného mesta Slovenskej republiky Bratislavy č. 8/2019 o dočasnom parkovaní motorových vozidiel. 4 Predkladané nariadenie má podľa sprievodného listu za cieľ zohľadniť priebežné odborné výstupy zo spracovaných prieskumov a analýz parkovania, ako aj skúsenosti z pilotnej prevádzky regulovaného parkovania v mestských častiach Petržalka a Nové Mesto. Pripomienky k VZN.